stanford-oval/wikipedia huggingface dataset:
ทม วิศวชาติ
ผลงาน > ละครโทรทัศน์

2510 เป็ดน้อย - ศักดิ์ชัย
2521 สกาวเดือน - ท่านชายสดายุ มยุรฤทธิ์
2523 นางสาวอบเชย
2524 โอ้มาดา - พิชิต
2524 มายา - ภิทูร
2525 เงา
2525 ปีกทอง - พ่อของอลิน
2526 ผู้หญิงคนนั้นชื่อบุญรอด - คุณจิต
2527 เก้าอี้ขาวในห้องแดง
2529 แก้วราหู
2532 สงครามเงิน - นิพัทธ์
2533 มณีร้าว
2533 บัวแล้งน้ำ
2535 พี่เลี้ยง - ประทีป
2535 ปากกาทอง ตอน รู้ตัวเมื่อจะตาย - (รับเชิญ)
2535 สองฝั่งคลอง - เจ้าคุณเทพปลัดฉลอง
2536 ภูตสาวเจ้าเสน่ห์
2535 ปากกาทอง ตอน นรกในใจ - (รับเชิญ)
2537 ปีกมาร - พัลลภ
2538 ขุนศึก - พันอินทราช
2539 พันหนึ่งราตรี
2539 จากวันนี้ไปให้เธอคนเดียว
2540 ขัง 8
2540 สวรรค์ยังมีชั้น
2541 ไฟริษยา
2542 เจนนี่ นางสาวจำเป็นฮ่ะ - ท่านนายพล
2543 รากนครา - (รับเชิญ)
2543 มิติใหม่หัวใจเดิม - (รับเชิญ)
2544 ไฟน้ำค้าง​ -​ ท่านทวีป (รับเชิญ​)​
2544 ครอบครัวตัว อ. - พ่อของก้องเกียรติ (รับเชิญ)
2544 เส้นสายลายรัก
2544 ทางผ่านกามเทพ - (รับเชิญ)
2544 เพชรตัดเพชร - พล.ต.ท. บูรพา (รับเชิญ)
2545 ดาวพระศุกร์
คณะวิทยาศาสตร์ มหาวิทยาลัยนเรศวร

| --- | --- |
Faculty of Science, Naresuan University

ชื่อเดิม: คณะวิทยาศาสตร์และคณิตศาสตร์
สถาปนา: 25 มกราคม พ.ศ. 2510; 57 ปีก่อน (2510-01-25)
คณบดี: รองศาสตราจารย์ ดร.อุทัย วิชัย
ที่อยู่: 99 หมู่ 9 ถนนพิษณุโลก-นครสวรรค์ ตำบลท่าโพธิ์ อำเภอเมืองพิษณุโลก จังหวัดพิษณุโลก 65000
วารสาร: วารสารวิทยาศาสตร์ มหาวิทยาลัยนเรศวร
สี:   สีเหลือง
เว็บไซต์: sci.nu.ac.th
คณะวิทยาศาสตร์ มหาวิทยาลัยนเรศวร (อังกฤษ : Faculty of Science, Naresuan University) มีความเป็นมาหลายยุคหลายสมัย ตั้งแต่สมัยวิทยาลัยวิชาการศึกษาพิษณุโลก มหาวิทยาลัยศรีนครินทรวิโรฒ วิทยาเขตพิษณุโลก จนมาถึงมหาวิทยาลัยนเรศวรในปัจจุบัน เป็นคณะที่เปิดสอนในกล่มวิชาวิทยาศาสตร์ ตั้งอยู่ในเขตภาคเหนือตอนล่าง ณ อำเภอเมืองพิษณุโลก จังหวัดพิษณุโลก
ประวัติ

คณะวิทยาศาสตร์ มหาวิทยาลัยนเรศวร มีความเป็นมาตั้งแต่ภายหลังการก่อตั้งวิทยาลัยวิชาการศึกษาพิษณุโลกในปี พ.ศ. 2510 โดยมีการจัดตั้ง "คณะวิทยาศาสตร์และคณิตศาสตร์ วิทยาลัยวิชาการศึกษาพิษณุโลก" เปิดสอนปริญญาหลักสูตรการศึกษาบัณฑิต (กศ.บ.) ใน 5 สาขาวิชา คือ สาขาวิชาคณิตศาสตร์ สาขาวิชาชีววิทยา สาขาวิชาฟิสิกส์ สาขาวิชาเคมี และสาขาวิชาวิทยาศาสตร์ทั่วไป
ในปี พ.ศ. 2517 วิทยาลัยวิชาการศึกษาพิษณุโลกได้รับการยกฐานะเป็น "มหาวิทยาลัยศรีนครินทรวิโรฒ วิทยาเขตพิษณุโลก" จึงยกฐานะของคณะเป็น "คณะวิทยาศาสตร์ มหาวิทยาลัยศรีนครินทรวิโรฒ วิทยาเขตพิษณุโลก" โดยมีการเปิดปริญญาหลักสูตรวิทยาศาสตรบัณฑิตในสาขาวิชาต่างๆ ดังนี้ สาขาวิชาคณิตศาสตร์ ในปี พ.ศ. 2522 สาขาวิชาฟิสิกส์ ในปี พ.ศ. 2523 สาขาวิชาชีววิทยา ในปี พ.ศ. 2524 และ สาขาวิชาเคมี ในปี พ.ศ. 2530
ในวันที่ 29 กรกฎาคม พ.ศ. 2533 ได้ยกฐานะขึ้นเป็น "คณะวิทยาศาสตร์ มหาวิทยาลัยนเรศวร" และต่อมาได้เปิด หลักสูตรระดับปริญญาตรี ปริญญาโท และปริญญาเอกเพิ่มเติมดังต่อไปนี้
พ.ศ. 2536 เปิดสอนหลักสูตรวิทยาศาสตรบัณฑิต สาขาวิชาจุลชีววิทยา ปัจจุบันหลักสูตรนี้ได้ย้ายไปสังกัดคณะวิทยาศาสตร์การแพทย์ และเปิดปริญญาโทหลักสูตรการศึกษามหาบัณฑิต ร่วมกับคณะศึกษาศาสตร์ คือ สาขาวิชาคณิตศาสตร์ และสาขาวิชาวิทยาศาสตร์ศึกษา เน้น วิชาเคมี ชีววิทยา หรือ ฟิสิกส์
พ.ศ. 2537 เปิดสอนหลักสูตรวิทยาศาสตรบัณฑิต สาขาวิชาวิทยาการคอมพิวเตอร์ และสาขาวิชาสถิติ
พ.ศ. 2540 เปิดสอนหลักสูตรวิทยาศาสตรมหาบัณฑิต สาขาวิชาชีววิทยา (วท.ม.ชีววิทยา)
พ.ศ. 2544 เปิดสอนหลักสูตรวิทยาศาสตรมหาบัณฑิต สาขาวิชาเทคโนโลยีสารสนเทศ (วท.ม.เทคโนโลยีสารสนเทศ) สาขาวิชาคณิตศาสตร์ (วทม.คณิตศาสตร์) และสาขาวิชาเคมี (วท.ม.เคมี)
พ.ศ. 2545 เปิดสอนหลักสูตรปริญญาโทและปริญญาเอกหลายสาขาวิชาดังนี้คือ หลักสูตรวิทยาศาสตรมหาบัณฑิต สาขาวิชาสถิติประยุกต์ (วท.ม. สถิติประยุกต์) สาขาวิชาฟิสิกส์ประยุกต์ (วท.ม. ฟิสิกส์ประยุกต์) สาขาวิชาวิทยาการคอมพิวเตอร์ (วท.ม.วิทยาการคอมพิวเตอร์) สาขาวิชาวิทยาศาสตร์ชีวภาพ (วท.ม.วิทยาศาสตร์ชีวภาพ) หลักสูตรวิทยาศาสตรดุษฎีบัณฑิต สาขาวิชาวิทยาศาสตร์ชีวภาพ (วท.ด. วิทยาศาสตร์ชีวภาพ) สาขาวิชาคณิตศาสตร์ (วท.ด. คณิตศาสตร์)
พ.ศ. 2546 เปิดหลักสูตรวิทยาศาสตรบัณฑิต สาขาวิชาระบบสารสนเทศ (วท.บ.ระบบสารสนเทศ) และหลักสูตรวิทยาศาสตรมหาบัณฑิต สาขาวิชาวิทยาศาสตร์สนเทศ (วท.ม. วิทยาศาสตร์สนเทศ)
พ.ศ. 2547 แยกภาควิชาวิทยาการคอมพิวเตอร์และเทคโนโลยีสารสนเทศ ออกจากภาควิชาคณิตศาสตร์ และเปิดหลักสูตร วิทยาศาสตรมหาบัณฑิต สาขาวิชาเทคโนโลยีชีวภาพ และวิทยาศาสตรดุษฎีบัณฑิต สาขาวิชาเทคโนโลยีชีวภาพ และ หลักสูตรวิทยาศาสตรบัณฑิต สาขาฟิสิกส์ประยุกต์
พ.ศ. 2548 เปิดหลักสูตรวิทยาศาสตรมหาบัณฑิต สาขาวิชาเคมีอุตสาหกรรม และวิทยาศาสตรดุษฎีบัณฑิต สาขาวิชาเคมี เพื่อเปิดการเรียนการสอนในปีการศึกษา 2549
ภาควิชา

คณะวิทยาศาสตร์ มหาวิทยาลัยนเรศวร แบ่งภาควิชาออกเป็น 5 ภาควิชา ดังต่อไปนี้
ภาควิชาคณิตศาสตร์
ภาควิชาเคมี
ภาควิชาชีววิทยา
ภาควิชาฟิสิกส์
ภาควิชาวิทยาการคอมพิวเตอร์และเทคโนโลยีสารสนเทศ
หลักสูตรการศึกษา

ปัจจุบัน คณะวิทยาศาสตร์ มหาวิทยาลัยนเรศวร เปิดสอนในหลักสูตรและสาขาวิชา ดังต่อไปนี้
| หลักสูตรที่เปิดสอนในคณะวิทยาศาสตร์ มหาวิทยาลัยนเรศวร> ภาควิชา | หลักสูตรที่เปิดสอนในคณะวิทยาศาสตร์ มหาวิทยาลัยนเรศวร> ปริญญาตรี | หลักสูตรที่เปิดสอนในคณะวิทยาศาสตร์ มหาวิทยาลัยนเรศวร> ปริญญาโท | หลักสูตรที่เปิดสอนในคณะวิทยาศาสตร์ มหาวิทยาลัยนเรศวร> ปริญญาเอก |
| --- | --- | --- | --- |
| ภาควิชาคณิตศาสตร์ | หลักสูตรวิทยาศาสตรบัณฑิต (วท.บ.) สาขาวิชาคณิตศาสตร์  สาขาวิชาสถิติ  สาขาวิชาวิทยาการข้อมูลและการวิเคราะห์ | หลักสูตรวิทยาศาสตรมหาบัณฑิต (วท.ม.) สาขาวิชาคณิตศาสตร์  สาขาวิชาสถิติประยุกต์  สาขาวิชาวิทยาการข้อมูลและการเรียนรู้ของเครื่อง หลักสูตรการศึกษามหาบัณฑิต (กศ.ม.) (ร่วมกับคณะศึกษาศาสตร์) สาขาวิชาคณิตศาสตร์ศึกษา | หลักสูตรปรัชญาดุษฎีบัณฑิต (ปร.ด.) สาขาวิชาคณิตศาสตร์ |
| ภาควิชาเคมี | หลักสูตรวิทยาศาสตรบัณฑิต (วท.บ.) สาขาวิชาเคมี | หลักสูตรวิทยาศาสตรมหาบัณฑิต (วท.ม.) สาขาวิชาเคมี  สาขาวิชาเคมีอุตสาหกรรม หลักสูตรการศึกษามหาบัณฑิต (กศ.ม.) (ร่วมกับคณะศึกษาศาสตร์) สาขาวิชาเคมี | หลักสูตรปรัชญาดุษฎีบัณฑิต (ปร.ด.) สาขาวิชาเคมี |
| ภาควิชาชีววิทยา | หลักสูตรวิทยาศาสตรบัณฑิต (วท.บ.) สาขาวิชาชีววิทยา | หลักสูตรวิทยาศาสตรมหาบัณฑิต (วท.ม.) สาขาวิชาชีววิทยา  สาขาวิชาเทคโนโลยีชีววิทยา หลักสูตรการศึกษามหาบัณฑิต (กศ.ม.) (ร่วมกับคณะศึกษาศาสตร์) สาขาวิชาชีววิทยา | หลักสูตรวิทยาศาสตรดุษฎีบัณฑิต (วท.ด.) สาขาวิชาวิทยาศาสตร์ชีวภาพ  สาขาวิชาเทคโนโลยีชีวภาพ |
| ภาควิชาฟิสิกส์ | หลักสูตรวิทยาศาสตรบัณฑิต (วท.บ.) สาขาวิชาฟิสิกส์  สาขาวิชาฟิสิกส์ประยุกต์ | หลักสูตรวิทยาศาสตรมหาบัณฑิต (วท.ม.) สาขาวิชาฟิสิกส์  สาขาวิชาฟิสิกส์ประยุกต์ หลักสูตรการศึกษามหาบัณฑิต (กศ.ม.) (ร่วมกับคณะศึกษาศาสตร์) สาขาวิชาฟิสิกส์ | หลักสูตรปรัชญาดุษฎีบัณฑิต (ปร.ด.) สาขาวิชาฟิสิกส์ประยุกต์ |
| ภาควิชาวิทยาการคอมพิวเตอร์และเทคโนโลยีสารสนเทศ | หลักสูตรวิทยาศาสตรบัณฑิต (วท.บ.) สาขาวิชาวิทยาการคอมพิวเตอร์  สาขาวิชาเทคโนโลยีสารสนเทศ | หลักสูตรวิทยาศาสตรมหาบัณฑิต (วท.ม.) สาขาวิชาวิทยาการคอมพิวเตอร์  สาขาวิชาเทคโนโลยีสารสนเทศ | หลักสูตรปรัชญาดุษฎีบัณฑิต  (ปร.ด.) สาขาวิชาวิทยาการคอมพิวเตอร์  สาขาวิชาเทคโนโลยีสารสนเทศ |
ดูเพิ่ม

มหาวิทยาลัยนเรศวร
รายชื่อคณะวิทยาศาสตร์ในประเทศไทย
แหล่งข้อมูลอื่น

มหาวิทยาลัยนเรศวร
คณะวิทยาศาสตร์ มหาวิทยาลัยนเรศวร เก็บถาวร 2007-04-27 ที่ เวย์แบ็กแมชชีน
ศูนย์ปฏิบัติการวิทยาศาสตร์ เก็บถาวร 2008-06-11 ที่ เวย์แบ็กแมชชีน
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
กลุ่มอาคารคณะวิทยาศาสตร์ มหาวิทยาลัยนเรศวร
อัลฟาโรเมโอ

| --- | --- |

ประเภท: บริษัทลูก
อุตสาหกรรม: ยานยนต์
ก่อนหน้า: Società Anonima Italiana Darracq (SAID)
ก่อตั้ง:  (1910-06-10) 10 มิถุนายน ค.ศ. 1910 (114 ปี) มิลาน, แคว้นลอมบาร์เดีย, อิตาลี
ผู้ก่อตั้ง: Alexandre Darracq/Ugo Stella Nicola Romeo
สำนักงานใหญ่: ตูริน, แคว้นปีเยมอนเต, อิตาลี 
พื้นที่ให้บริการ: ทั่วโลก
บุคลากรหลัก: Santo Ficili (ประธานเจ้าหน้าที่บริหาร)
ผลิตภัณฑ์: รถยนต์
ตราสินค้า: Quadrifoglio
บริษัทแม่: Stellantis
เว็บไซต์: AlfaRomeo.com
หรือออกเสียงว่า อัลฟาโรมิโอ (Alfa Romeo) ในนามบริษัท Alfa Romeo Automobiles S.p.A. บางครั้งก็นิยมเรียกชื่อย่อโดยทั่วไปกันว่า "อัลฟาฯ" เป็นผู้ผลิตรถยนต์สัญชาติอิตาลี แห่งเมืองมิลาน ก่อตั้งในปี ค.ศ. 1910 สร้างชื่อเสียงมาจากการผลิตรถสปอร์ตสมรรถนะสูงในการแข่งขันของกีฬาขับแข่งยานยนต์อาชีพสมรรถนะสูง หรือ มอเตอร์สปอร์ต ทัวร์นาเมนต์(Motor Sports Tournament) เช่น ฟอมูล่าวัน (Formula-1) หรือ กังปรีย์ (Grandprix) โดย อัลฟาฯ เป็นหนึ่งแบรนด์รถยนต์ในเครือกลุ่มบริษัท Stellantis อยู่ในปัจจุบัน
ประวัติ

แต่เดิมบริษัทเริ่มก่อตั้งในนามของ Società Anonima Italiana Darracq (SAID) เมื่อปี ค.ศ. 1906 โดยผู้ผลิตรถยนต์ชาวฝรั่งเศส Alexandre Darracq และผู้ลงทุนชาวอิตาลีส่วนนึง จากนั้นปลายปี ค.ศ. 1909 ยอดขายรถของบริษัทได้มีจำนวนลดลง จึงได้แยกตัวออกมาตั้งบริษัทขึ้นมาใหม่ที่มีชื่อว่า A.L.F.A หรือชื่อเต็มว่า Anonima Lombarda Fabbrica Automobili และยังคงเป็นหุ้นส่วนอยู่กับบริษัทเก่า Darracq จากนั้นได้ผลิตรถคันแรกออกมาคือรถ A.L.F.A 24 HP ในปี ค.ศ. 1910 ซึ่งออกแบบโดย Giuseppe Merosi หัวหน้าวิศวกรของบริษัท A.L.F.A มีจุดประสงค์เพื่อไว้ใช้ลงสนามแข่งในรายการ Targa Florio 1911
จากนั้นในปี ค.ศ. 1915 บริษัทได้อยู่ภายใต้การปกครองของผู้บริหารและวิศวกรคนใหม่ Nicola Romeo ผู้ที่เปลี่ยนแปลงบริษัทให้หันมาผลิตอาวุธยุทโธปกรณ์ของทหารอิตาลีและพันธมิตรในช่วงสงครามโลก ต่อมาเปลี่ยนชื่อบริษัทเป็น Alfa Romeo และได้เปิดตัวรถรุ่น Torpedo 20-30 HP ซึ่งรถรุ่นนี้เป็นรุ่นแรกที่ได้ใช้ชื่อของ Alfa Romeo อย่างเป็นทางการ โดยพัฒนามาจากรถรุ่นที่แรกที่ผลิตในปี 1910 ซึ่งในช่วงนี้บริษัทมีกระแสตอบรับที่ดีมาก
จนกระทั่งในปี ค.ศ. 1928 Nicola Romeo ตัดสินใจลาออกจาก Alfa Romeo เนื่องจากบริษัทประสบปัญหาทางการเงินจนไปต่อไม่ไหว จึงขายบริษัทให้กับรัฐบาลอิตาลี จากนั้นก็มีผลประกอบการที่ดีขึ้น และหันมาผลิตรถสำหรับเศรษฐีด้วยรถรุ่น Alfa Romeo 8C 2900 Type 35 ซึ่งทำให้ Alfa Romeo ประสบความสำเร็จที่สุดในยุคนั้น
| 0 | 1 | 2 |
| --- | --- | --- |
| “ | When I see an Alfa Romeo go by, I tip my hat. | ” |
— Henry Ford
Henry Ford ผู้ก่อตั้ง Ford ได้เคยพูดคุยกับ Ugo Gobbato วิศวกรของ Alfa Romeo เมื่อปี ค.ศ. 1939 ไว้ว่า "เมื่อผมเห็น Alfa Romeo ขับผ่านไป ผมจะเปิดหมวก" ซึ่งหากสวมหมวกอยู่การเปิดหมวก หรือเอามือแตะหมวกเป็นธรรมเนียมของชาวตะวันตกเพื่อแสดงความเคารพและให้เกียรติ
ปี ค.ศ. 1952 Alfa Romeo ได้ทำการทดลองผลิตรถขับเคลื่อนล้อหน้ารุ่นแรกในโปรเจกต์ “Project 13-61” ได้ถูกเรียกว่า Tipo 103 ซึ่งรูปแบบนี้มีลักษณะใกล้เคียงกับรถรุ่นยอดนิยม Alfa Romeo Giulia 105 แต่ก็มีอันต้องปิดโปรเจกต์ เนื่องจากสภาวะปัญหาทางเศรษฐกิจในช่วงก่อนสงครามอิตาลี
จากนั้นในปี ค.ศ. 1954 เริ่มหันกลับมาผลิตรถเล็กและเครื่องยนต์ Twin Cam ซึ่งล้ำสมัยมากในยุคนั้น หลังจากนั้นในปี ค.ศ. 1986 ก็เริ่มใช้เครื่องยนต์แบบ Twin Spark ที่เป็นเอกลักษณ์จากการใช้หัวเทียนแบบสองหัวต่อหนึ่งสูบ ในช่วงระหว่างปี ค.ศ. 1960-1970 นั้น Alfa Romeo ได้ผลิตรถในนามของบริษัท Finmeccanica ซึ่งเป็นเจ้าของโดยรัฐบาลอิตาลี ต่อมาได้ขายบริษัทต่อให้กับบริษัท Fiat Group ในปี ค.ศ. 1986 จากนั้น Fiat Group ได้สร้างกลุ่มบริษัทใหม่ขึ้นมา Alfa Lancia Industriale S.p.A เพื่อที่รถ Alfa Romeo และ Lancia ได้ทำการพัฒนาร่วมกัน และได้รวบรวมความเป็น Alfa Romeo ให้เป็นรถที่มีทั้งสไตล์ที่ดูโฉบเฉี่ยว และความเป็นรถสปอร์ตที่ทันสมัย ตามสโลแกนในปีนั้น "Cuore Sportivo" (Sporting Heart)
จากนั้นในปี ค.ศ. 2007 บริษัท Fiat Group S.p.A. (ปัจจุบันเปลี่ยนชื่อเป็น FCA Italy S.p.A.) ได้ก่อตั้งบริษัทใหม่อีก 4 บริษัท คือ Fiat Automobiles S.p.A., Alfa Romeo Automobiles S.p.A., Lancia Automobiles S.p.A. และ Fiat Light Commercial Vehicles S.p.A. (ปัจจุบันชื่อว่า Fiat Professional S.p.A.)
อัลฟ่า โรมิโอ มีสโลแกนปัจจุบันคือ La Meccanica Delle Emozioni ในภาษาอิตาลี หรือ The Mechanics of Emotions ในภาษาอังกฤษ
ตราสัญลักษณ์

ตราสัญลักษณ์ของ Alfa Romeo ได้ถูกใช้อย่างต่อเนื่องถึง 5 ศตวรรษ ออกแบบโดย Romano Cattaneo ช่างศิลป์ชาวอิตาลี โดยใช้ตราประจำตระกูล Visconti ซึ่งเป็นตระกูลดั้งเดิมของเมืองมิลาน โดยทางขวาเป็นรูปของ Biscione ซึ่งเป็นชื่อของงูพิษตัวใหญ่ในตำนาน (ไม่ใช่มังกร) มีการอ้างอิงว่าตราสัญลักษณ์ที่เห็นนี้มาจากป้ายบนแขนเสื้อของชาวอาหรับที่ถูกบรรพบุรุษของตระกูล Ottone Visconti ปลิดชีวิตในระหว่างสงครามครูเซด หรืออาจจะเป็นชายคนนึงที่ถูกกลืนกินโดยงูยักษ์แต่ได้ถูกช่วยเหลือตามตำนานของ Theoderic the Great ซึ่งปรากฏอยู่ในกวี Virginal ส่วนทางซ้ายมือเป็นรูปกางเขนสีแดงบนพื้นขาวเป็นตราสัญลักษณ์ประจำเมืองมิลาน
ส่วนตราสัญลักษณ์ Quadrifoglio Verde (ใบโคลเวอร์สี่กลีบ สีเขียว) เกิดจาก Ugo Sivocci นักแข่งรถของทีม ชนะการแข่งขัน 1923 Targa Florio กับรถแข่ง Alfa Romeo RL โดยที่เขาเพ้นท์รูปใบโคลเวอร์ 4 กลีบ เอาไว้ที่หัวของตัวรถ ตามความเชื่อของทางฝั่งตะวันตกที่มีความเชื่อว่า หากใครพบโคลเวอร์ 4 กลีบ จะประสบโชคดีเป็นอย่างยิ่ง เพราะโดยปกติแล้วใบของต้นโคลเวอร์ทั่วไปจะมีเพียงแค่ 3 กลีบ ซึ่งว่ากันว่า ในต้นโคลเวอร์หนึ่งพันต้นนั้น จะพบใบโคลเวอร์ 4 กลีบได้เพียงใบเดียวเท่านั้น โอกาสพบใบโคลเวอร์ 4 กลีบจึงเป็นปรากฏการณ์ที่หาได้ยากมาก และยังถือเป็นเครื่องรางชนิดหนึ่งเลยทีเดียว จนต่อจากนั้นเกิดเป็นตราสัญลักษณ์นำโชค และนำมาใช้กับรถแข่งของ Alfa Romeo
กีฬามอเตอร์สปอร์ต

ทางด้านวงการรถแข่ง Alfa Romeo มีชื่อเสียงโดยประสบความสำเร็จในการแข่งขันในมากมายหลายๆด้านในวงการ รวมถึง Grand Prix motor racing, Formula One, Sports car racing และ Rally Racing โดยเริ่มต้นประเดิมสนามในปี ค.ศ. 1911 ในนาม A.L.F.A. หลังจากที่ก่อตั้งบริษัทได้เพียงแค่ปีเดียวเท่านั้น และเริ่มประสบความสำเร็จภายในสองปีต่อจากนั้น  ซึ่งต่อมาในปี ค.ศ. 1929 ได้มีทีมแข่งเฉพาะกิจเป็นของตนเองชื่อว่า Alfa Corse และทีมที่ Enzo Ferrari หลังจากสมัยที่เขาทำงาน และเป็นนักแข่งรถให้กับ Alfa Romeo นั่นคือทีมที่มีชื่อว่า Scuderia Ferrari (ทีมแข่งของรถ Ferrari ในปัจจุบัน) ซึ่งก่อตั้งในปีเดียวกัน โดยในยุคแรกๆทีมของ Ferrari นั้นก่อตั้งเพื่อเป็นทีมแข่งโดยใช้รถ Alfa Romeo โดยเฉพาะ โดยในยุคต่อมาหลังจากที่ Ferrari ทำรถยนต์เป็นของตนเอง Alfa Romeo ก็มีทีมงานสำหรับการแข่งขันโดยเฉพาะอีกหนึ่งทีมโดยใช้ชื่อว่า Auto-Delta ก่อตั้งในปี ค.ศ. 1961 โดย Alfa Romeo นั้นสามารถคว้าชัย World championship for Grand Prix ในปี ค.ศ. 1925 แชมป์รายการ World Championships 5 สมัย แชมป์ 24 Hours Le Mans 4 สมัย และรายการอื่นๆ อีกมากมาย ซึ่ง Alfa Romeo ได้สร้างชื่อเสียงที่ดีในวงการมอเตอร์สปอร์ตมาตลอด อาจกล่าวได้ว่าไม่มีการแข่งรถประเภทใดในทวีปยุโรปที่ Alfa Romeo ลงแข่งขันแล้วไม่เคยชนะ
ในปี ค.ศ. 2018 Alfa Romeo เป็นหุ้นส่วนทางเทคนิคกับทีม Sauber เข้าร่วมการแข่งขัน Formula One ฤดูกาล 2018 ในฐานะ Alfa Romeo Sauber F1 Team ต่อมาใน ค.ศ. 2019 ได้ทำการเปลี่ยนชื่อทีมใหม่เป็น Alfa Romeo Racing
กีฬามอเตอร์สปอร์ต > รายการแข่งขันสำคัญที่ได้รับชัยชนะ

5 World Championships (1925, 1950, 1951, 1975, 1977)
11 Mille Miglia (1928,1929,1930,1932,1933,1934,1935,1936,1937,1938)
10 Targa Florio (1923,1930,1931,1932,1933,1934,1935,1950,1971,1975)
4 24 Hours of Le Mans (1931, 1932, 1933, 1934)
17 European Touring Car Championships
9 Makes Championship
4 Drivers' Championships
10 Italian F3 Championships
10 European F3 Championships
5 European F3 Cups
8 French F3 Championships
3 German F3 Championships
1 Giro d'Italia (1988)
2 Trans-Am championship (1966, 1970)
1 Deutsche Tourenwagen Meisterschaft (DTM) (1993)
2 British Touring Car Championship (BTCC) (1983, 1994)
5 Spanish Touring Car Championship (1988, 1991, 1994, 1995, 1997)
2 French Touring Car Championship (1983, 1984)
6 Italian Superturismo Championship (1988, 1992, 1998, 1999, 2003, 2004)
7 European Historical Gran Turismo Championships
4 European Classic Touring Car Championships
3 Bathurst Unique Fuel Championships
กีฬามอเตอร์สปอร์ต > ประเภทสปอร์ตคาร์ส:

Alfa Romeo Tipo 33/2 ระหว่างการแข่งขัน 1000-km race ที่ Nürburgring 1967
Nanni Galli ซ้อมกับ 33/3 ที่ Nürburgring 1971.
Andrea de Adamich กับ Alfa Romeo 33TT12 ใน 1974 Nürburgring
กีฬามอเตอร์สปอร์ต > ประเภททัวร์ริ่งคาร์ส:

Kwech/Andrey ใน 1966 Trans-Am Championship GTA
Alfa Romeo GTV6 ที่สนาม Hockenheimring ปี 1984
Alfa Romeo 155 V6 Ti DTM ที่ชนะการแข่งขันในฤดูกาล 1993 ของ Nicola Larini ทีม Alfa Corse ในงาน Goodwood Festival Of Speed 2010
Alfa Romeo 155 V6 TI DTM รุ่นปี 1996
James Thompson ขับ Alfa Romeo 156 WTCC ปี 2007
การปรากฏออกทางสื่อต่างๆ > ภาพยนตร์

Octopussy - James Bond ในยุคของ Roger Moore ได้ขโมยรถ Alfa Romeo GTV6 และขับหลบหนีรถตำรวจ
The Marseille Contract - John Deray รับบทโดย Michael Caine ขับรถ Alfa Romeo Montreal ในหุบเขาในพรอว็องส์ของฝรั่งเศส แข่งกับ Porsche 911 Targa ของหญิงสาวคนหนึ่ง
The Graduate - Dustin Hoffman ซึ่งรับบท Ben Braddock ซิ่งรถ Alfa Romeo Spider "Duetto" ในภาพยนตร์เรื่องนี้
The Godfather - Michael Corleone รับบทโดย Al Pacino ขับรถ Alfa Romeo 6C 2500 สีดำ ระหว่างการถูกเนรเทศ ในซิซิลี แคว้นปกครองตนเองของประเทศอิตาลี
S1m0ne - ภาพยนตร์ในปี ค.ศ. 2002 Viktor Taransky รับบทโดย Al Pacino ให้ Alfa Romeo 2600 Touring Spider กับลูกสาวเป็นของขวัญในวันเครบรอบวันเกิดอายุ 16 ปีของเธอ
Ripley's Game - John Malkovich ในบท Tom Ripley ใช้รถ Alfa Romeo 156 Sportwagon สีแดงในภาพยนตร์เรื่องนี้
Quantum of Solace - Alfa Romeo 159 Ti สีดำ 3 คัน ปรากฏในฉากเปิดเรื่องของภาพยนตร์ โดยเป็นฝ่ายไล่ล่ารถ Aston Martin DBS ของ James Bond ที่รับบทโดย Daniel Craig และ Alfa Romeo 156 ซึ่งเป็นรถของตำรวจอิตาลี
Angels & Demons - ภาพยนตร์สร้างจากนวนิยายของ Dan Brown โดยมี Alfa Romeo 159 เป็นรถตำรวจอิตาลี
Fast & Furious 6 - Alfa Romeo Giulietta Quadrifoglio Verde ถูกใช้เป็นรถคันหนึ่งที่ได้รับบทที่โดดเด่นในภาพยนตร์ ซึ่งขับโดย Brian O'Conner และ Mia Toretto รับบทโดย Paul Walker และ Jordana Brewster
Trance - Alfa Romeo 156 ถูกใช้เป็นรถเด่นในภาพยนตร์ โดยมีชื่อเล่นว่า the red car (รถสีแดง)
Welcome to the Punch - James McAvoy นักแสดงนำใช้รถ Alfa Romeo 159 สีดำในภาพยนตร์
6 Underground - ภาพยนตร์ของผู้กำกับ Michael Bay แสดงนำโดย Ryan Reynolds ฉายผ่านทาง Netflix ใช้รถ Alfa Romeo Giulia Quadrifoglio สีเขียวในฉากไล่ล่า ขับโดย Dave Franco ในภาพยนตร์
การปรากฏออกทางสื่อต่างๆ > โทรทัศน์

Jeremy Clarkson อดีตพิธีกรชื่อดังจากรายการ Top Gear ทางช่อง BBC 2 ได้กล่าวกับรถ Alfa Romeo เอาไว้ว่า "Nobody can call themselves a true petrolhead until they have owned one" (ไม่มีใครสามารถเรียกตัวเองได้ว่าเป็นคนบ้ารถได้อย่างแท้จริง จนกว่าพวกเขาจะได้เป็นเจ้าของมัน) และในเทปที่ทำการทดสอบ Alfa Romeo 8C Competizione ยังกล่าวเอาไว้อีกว่า "If I can liken the whole global car industry to the human body, Toyota is the brain, Aston Martin is the face, Cadillac is the stomach and Alfa Romeo... is the heart and soul" (ถ้าผมสามารถเปรียบอุตสาหกรรมรถยนต์ทั่วโลกเสมือนกับร่างกายมนุษย์, โตโยต้าคือมันสมอง, แอสตัน มาร์ติน คือใบหน้า, คาดิลแลคคือกระเพาะอาหาร และอัลฟ่า โรมิโอ... คือหัวใจและจิตวิญญาณ) ซึ่งความหมายสอดคล้องกับสโลแกนในตอนนั้นของ อัลฟ่า โรมิโอ "Without Heart We Would Be Mere Machines" แปลความหมายซึ่งเป็นประโยคเปรียบเทียบกับรถยนต์อื่นๆได้ว่า "ถ้าเราไม่มีหัวใจ ก็คงเป็นได้แค่เพียงเครื่องจักรเท่านั้น"
การปรากฏออกทางสื่อต่างๆ > วรรณกรรม

นวนิยายของ Dan Brown เรื่อง Angels & Demons ในการตีพิมพ์ครั้งแรกนั้น โดยสวิสการ์ดทั้งหมดใช้รถซีดานยื่ห้อ อัลฟ่า โรมิโอ (ในนวนิยายนั้นเรียกว่า ' Alpha Romeos' ตลอดทั้งเล่ม)
รถยนต์ > รุ่นปัจจุบัน

|  | จูเลีย (Giulia) | สเตลวิโอ (Stelvio) | โตนาเล (Tonale) | 33 สตราดาเล (33 Stradale) | จูเนียร์ (๋Junior) |
| --- | --- | --- | --- | --- | --- |

Giulia ตัวแทนของ 159 เปิดตัวต่อสื่อมวลชน ในวันที่ 24 มิถุนายน ค.ศ. 2015 วันครบรอบ 105 ปีของการก่อตั้งบริษัท ที่พิพิธภัณฑ์ของ อัลฟา โรมิโอ (Museo Storico Alfa Romeo) ในอเรเซ่ เมืองมิลาน
โดยเปิดตัวด้วยรุ่น Quadrifoglio เครื่องยนต์ V6 ทำมุม 90 องศา ที่ใช้พื้นฐานของเครื่องยนต์ V8 F154 ของ Ferrari โดยมีขนาดความจุ 2.9 ลิตร ไบ-เทอร์โบ ให้กำลังสูงสุด 505 แรงม้า จากนั้นรุ่นปกติเปิดตัวตามออกมาภายหลัง
Stelvio เปิดตัวครั้งแรกในงาน 2016 Los Angeles Auto Show โดยที่ Stelvio เป็นรถ SUV รุ่นแรกของ Alfa Romeo ถูกตั้งชื่อตามถนนบนเทือกเขาแอลป์ที่อิตาลี ที่ชื่อว่า Stelvio pass โดย Stelvio จัดเป็นรถกลุ่มเดียวกันกับ Porsche Macan, Jaguar F-Pace, Audi Q5, Mercedes-Benz GLC-Class และ BMW X3
Tonale เป็น Subcompact Crossover SUV (C-segment) ที่เปิดตัวในเดือนมีนาคม ค.ศ. 2022 และเป็นรถรุ่นใหม่รุ่นแรกที่แบรนด์เปิดตัวในรอบ 6 ปี และยังเป็นรถรุ่นแรกภายใต้แบรนด์ Stellantis
33 Stradale เปิดตัวเมื่อวันที่ 30 สิงหาคม 2023 และมีแผนวางจำหน่ายในเดือนมิถุนายน 2024 โดยผลิตจำนวนจำกัดเพียง 33 คัน รถยนต์รุ่นนี้สร้างขึ้นเพื่อเป็นการยกย่อง Alfa Romeo 33 Stradale ในปี 1967 รุ่นดั้งเดิม
Alfa Romeo Junior (2024) (เดิมเปิดตัวในชื่อ Milano) เป็นรถยนต์ SUV ครอสโอเวอร์แบบซับคอมแพกต์ (B-segment) ที่เปิดตัวในเดือนเมษายน 2024 โดยถือเป็นรถยนต์ SUV B-segment รุ่นแรกของบริษัท และเป็นรถยนต์ไฟฟ้า (EV) รุ่นแรกของบริษัทอีกด้วย
รถยนต์ > รุ่นที่ผ่านมา

|  | รถยนต์ปกติ | รถยนต์เพื่อการแข่งขัน |
| --- | --- | --- |
| 1910 |  1910-1920 A.L.F.A 24 HP  1910-1911 A.L.F.A 12 HP  1911-1920 A.L.F.A 15 HP  1913-1922 A.L.F.A 40-60 HP  |  1911 A.L.F.A 15 HP Corsa  1913 A.L.F.A 40-60 HP Corsa  1914 Grand Prix  |
| 1920 |  1921-1922 20-30 HP  1920-1921 G1  1921-1921 G2  1922-1927 RL  1923-1925 RM  1927-1929 6C 1500  1929-1933 6C 1750  |  1922 RL Super Sport  1923 RL Targa Florio  1923 P1  1924 P2  1928 6C 1500 MMS  1929 6C 1750 Super Sport  |
| 1930 |  1931-1934 8C 2300  1933-1933 6C 1900  1934-1937 6C 2300  1935-1939 8C 2900  1939-1950 6C 2500  |  1931 Tipo A  1931 8C 2300 Monza  1932 Tipo B (P3)  1935 Bimotore  1935 8C 35  1935 8C 2900A  1936 12C 36  1937 12C 37  1937 6C 2300B Mille Miglia  1937 8C 2900B Mille Miglia  1938 308  1938 312  1938 316  1938 158  1939 6C 2500 Super Sport Corsa  |
| 1940 |    |  1948 6C 2500 Competizione  |
| 1950 |  1950-1958 1900  1951-1953 Matta  1954-1962 Giulietta  1958-1962 2000  1959-1964 Dauphine  |  1951 159  1952 6C 3000 CM  |
| 1960 |  1962-1968 2600  1962-1976 Giulia  1963-1967 Giulia TZ  1963-1977 Giulia Sprint  1963-1966 Giulia Sprint Speciale  1965-1967 Gran Sport Quattroruote  1965-1971 GTA  1966-1993 Spider  1967-1969 33 Stradale  1967-1977 1750/2000 Berlina  |  1960 Giulietta SZ  1963 Giulia TZ  1965 GTA  1965 Tipo 33  1968 33/2  1969 33/3  |
| 1970 |  1970-1977 Montreal  1972-1983 Alfasud  1972-1984 Alfetta  1974-1987 Alfetta GT/GTV  1976-1989 Alfasud Sprint  1977-1985 Giulietta (nuova)  1979-1986 Alfa 6  |  1972 33/4  1973 33TT12  1976 33SC12  1979 177  1979 179  |
| 1980 |  1983-1994 33  1984-1987 Arna  1984-1987 90  1985-1992 75  1987-1998 164  1989-1993 SZ/RZ  |  1982 182  1983 183T  1984 184T  1985 185T  |
| 1990 |  1992-1998 155  1994-2000 145  1994-2000 146  1995-2006 GTV/Spider  1997-2005 156/156 GTA  1998-2007 166  |  1992 155 GTA  1993 155 V6 TI  1993 GTV Cup  1998 156 D2  2002 156 GTA Super 2000  2003 156 Super 2000  |
| 2000 |  2000-2010 147/147 GTA  2007-2009 8C Competizione  2008-2010 8C Spider  2003-2010 GT  2005-2010 Brera  2005-2011 159  2006-2010 Spider  2008–2018 MiTo  2013–2020 4C |  2003 147 GTA Cup  |
| 2010 |  2010–2020 Giulietta  2013–2019 4C Coupé  2015–2020 4C Spider  |  2015 TCR/WTCR/BTCC Giulietta QV  |
แหล่งข้อมูลอื่น

เว็บไซต์ทางการของ อัลฟาโรเมโอ
1908 Darracq 8/10 HP โดย Darracq Italiana แบรนด์ดั้งเดิมของ Alfa Romeo
A.L.F.A 24 hp ทำตัวถังโดย Castagna ในรูปแบบทรงรถ torpedo เป็นรถคันแรกในนามของ Anonima Lombarda Fabbrica Automobili (A.L.F.A) ในปี ค.ศ. 1910
8C 2900B Touring Spider (1937)
Alfa Romeo 8C-35 Scuderia Ferrari (1935)
Alfa Romeo RL Targa Florio 1923
Alfa Romeo 179 Formula One car (1980)
6C Gran Sport (1931)
8C 2300 (1931)
2600 Touring Spider (1961)
GT Junior (1965)
Montreal (1970)
GTV6 (1980)
Spider (1992)
156 (1997)
8C Competizione (2008)
Alfa Romeo Autotutto F12 ambulance
คู่ชีวิต (เพลงค็อกเทล)

| "คู่ชีวิต" |
| --- | --- |

เพลงโดยค็อกเทล
จากอัลบั้มเดอะลอดส์ออฟมิสเซอรี
วางจำหน่าย: 7 กุมภาพันธ์ พ.ศ. 2558
บันทึกเสียง: พ.ศ. 2557
แนวเพลง: ป็อปร็อก, อาร์แอนด์บี ,บัลลาด
ความยาว: 5:37
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: ปัณฑพล ประสารราชกิจ
 
มิวสิกวิดีโอ
"คู่ชีวิต" ที่ยูทูบ
 
"คู่ชีวิต" เป็นเพลงของค็อกเทลและปรับปรุงเนื้อร้องเพลงคู่ชีวิตของ ป้าง นครินทร์ ซึ่งเป็นซิงเกิลลำดับที่ 5 จากอัลบั้ม เดอะลอดส์ออฟมิสเซอรี จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล เพลง "คู่ชีวิต" ได้นำมารวมเป็นเพลงลำดับที่ 5 ในอัลบั้มหลังจากแสดงเป็นครั้งแรกในงานแต่งงานของโอมเมื่อปี พ.ศ. 2555 เพลงนี้มีเนื้อหาเกี่ยวกับความรักที่มั่นคง เพลงนี้เป็นแนวดนตรีกึ่งอาร์แอนด์บี บัลลาด ออกจำหน่ายในวันที่ 7 กุมภาพันธ์ พ.ศ. 2558